Faapuupuu le mataupu:  O le taimi na sosoo faatasi ai Amerika i Matu ma Amerika i Saute, e sili atu ona vave nai lo o le mea na manatu muamua i ai, e tusa ai ma le faamatalaga a tagata suʻesuʻe, o ē na mauaina ni faamaoniga i papa mai vaitafe anamua i Colombia, e faatatau i le auala laupapa lea na fesootaʻi ai nei laueleele na vavae ese mo se taimi umi. Ua fesootaʻi atu nei konetineta e lua i Panama, peitaʻi e tele finauga e faatatau i le taimi na muamua aliali mai ai lenei alalaupapa, ma ua manatu le toʻatele o tagata atamamai, e pe ā ma le 3 miliona tausaga ua mavae. O le suʻesuʻega fou, na lomia i le Aso Tofi i le mekasini Science, ua aumaia ai faamaoniga e faapea, ua 10 miliona tausaga talu ona faia le alalaupapa o Panama. A o leʻi alu aʻe le laueleele o Panama mai le sami ona o le malolosi o le laueleele ma le maugamu, sa fesootaʻi atu le Vasa Tutotonu o Amerika i le Vasa Atalani ma le Pasefika e pei o se tasi o vasa tetele. O konetineta eseese, o loo iai i luga o ni papatusi tetele e pei o ni vaega o se paso o loo faasolosolo solo i luga o le lalolagi, ua faasolosolo ona fealualuaʻi solo i le lalolagi i le faagasologa o le talafaasolopito o le paneta. E tele taimi na latou fevaevaeaʻi ai, feoaʻi solo, ma fevaevaeaʻi i se faiga ua taʻua o le plate tectonics. Na avea Amerika i Saute ma atunuu na vavaeeseina ina ua vavae ese mai i Aferika. I se tulaga talitutusa, na vavaeese ai Amerika i Mātū mai i Europa ma faasolosolo ona fetaui ma Amerika i Saute. Seʻia oo mai i lenā taimi, sa iai se ala vai loloto e taʻua o le Central American Seaway na vavaeeseina ai nei konetineta. Na faavaeina e le ʻau suʻesuʻe lo latou manatu i le iai o ni tamaʻi vaega o se minerale e taʻua o le zircon, lea na maua i papa anamua o vaitafe i le itu i mātū o Colombia, lea na afua mai i Panama, ma e 13 i le 15 miliona tausaga ua mavae. Na faapea mai i latou, o nei fatu ua taʻu mai ai sa iai le alalaupapa i lenā taimi. Na taʻua e Camilo Montes o se tagata suʻesuʻe i le eleele o le Universidad de los Andes i Bogotá, o lē na taʻimua i le suʻesuʻega, e faapea: ʻE matou te talitonu sa iai se alalaupapa, atonu na fai sina taimi puupuu, i le va o le 13 i le 15 miliona tausaga ua mavae. Na taʻua e Montes, ʻO papa e itiiti ifo i le 13 i le 15 miliona tausaga le matutua, o loo iai le anoanoaʻi o fatu o le zircon e masani ona maua i Panama.' Ae e lē faapena moega matutua. E matou te manatu o nei zircons na lafoaʻi e vaitafe e tafe mai le Isthmus o Panama ina ua taula i Amerika i Saute, toeitiiti...
I le taimi muamua, sa talitonu tagata suʻesuʻe na fesootaʻi konetineta i le 3 miliona tausaga ua mavae. O se ala vai loloto e taʻua o le Central American Seaway na vavaeeseina ai konetineta.